Конкурсна документација Општина Ивањица

Нумеричка документација пројекта , зависно од врсте техничке документације, садржи одговарајуће прорачуне, резултате анализа и прорачуна, шеме, спецификацију материјала и др.

Графичка документација пројекта садржи одговарајуће цртеже и друге графичке приказе, зависно од врсте техничке документације. Размера у којој се приказује графичка документација треба да буде у складу са врстом техничке документације, односно са нивоом детаља који се желе приказати, а на начин да буду јасни, прегледни и читљиви. Цртежи и графички прилози исте врсте израђују се у истој размери. Сваки цртеж, односно графички приказ, у доњем десном углу, садржи таблицу максималне ширине 18 цм, која приказује: 1) назив инвеститора; 2) назив објекта; 3) назив предузетника односно правног лица које је израдило предметни пројекат; 4) ознака врсте техничке документације (ИДР, ИДП, ПГД, ПЗИ, ПИО); 5) ознаку и назив дела пројекта (нпр. 1 - пројекат архитектуре); 6) назив цртежа или графичког приказа (нпр. основа приземља, пресек 1 - 1 и сл.); 7) размеру; 8) име, презиме и број лиценце одговорног пројектанта; 9) број цртежа; 10) датум израде цртежа. Сваки цртеж основе, који приказује положај објекта у простору, има ознаку севера.

####### Елаборати и студије

Елаборати и студије прилажу се техничкој документацији, али не чине њен саставни део. Елаборати и студије садрже мере за испуњење основних захтева за објекат, друга техничка упутства и податке од значаја за грађење објекта, односно извођење радова, када је то потребно, због посебности одређене врсте објекта или локације на којој се објекат гради или уколико је то утврђено посебним прописима. Елаборати и студије садрже текстуалне, нумеричке и графичке прилоге и потписују се и оверавају од стране овлашћеног лица.

####### Извод из пројекта

Извод из пројекта се израђује за потребе прибављања грађевинске дозволе. Извод из пројекта садржи основне податке о објекту и учесницима у изградњи, локацијске податке и друга документа из којих се сагледава усклађеност пројектованог објекта са локацијским условима, испуњење основних захтева за објекат и други подаци од важности за одлучивање у управном поступку.

####### Извод из пројекта чине:

1) Насловна страна, која садржи потпис и оверу печатом главног пројектанта којом се потврђује усклађеност извода из пројекта са подацима из пројекта за грађевинску дозволу, из Прилога 2 правилника, 2) Изјава вршиоца техничке контроле, са резимеом извештаја техничке контроле из Прилога 5 правилника, 3) Главна свеска пројекта за грађевинску дозволу, 4) Графички прилози, који зависно од врсте и класе објекта садрже ситуационе планове у одговарајућој размери, са приказаним положајем и габаритом објекта, који садрже број катастарске парцеле на којој се објекат налази и бројеве суседних катастарских парцела, грађевинске линије или границе грађења, регулационе линије, димензије габарита објекта, удаљеност од суседних парцела и суседних објеката, карактеристичне апсолутне и релативне висинске коте, и то по правилу у форми следећих приказа: (1) ситуациони план са основом крова, са приказом места изласка на кров, који садржи и: податак о спратноси и висини објекта, апсолутне и релативне коте јавне

страна 18 od 87